Celá výroba našej kávy, vrátane jej balenia, prebieha v našej pražiarni v Modre. Káva bezprostredne po upražení ešte nie je vhodná na pitie – jej chuť je často príliš zemitá, horká, korenistá a nedá sa v nej cítiť všetky tóny, ktoré sme sa správnym pražením snažili vyzdvihnúť. Preto sa káva ešte pred samotným balením necháva odležať v špeciálnych nádobách, kde upražené zrná takpovediac dozrievajú. Pri každej káve je pritom tento čas rôzne dlhý. \r \r \r \r Následne kávy balíme do špeciálnych obalov s jednosmerným ventilom patentovaným firmou Bosch a so zip-lock systémom. Zip-lock systém umožňuje opakované otváranie a zatváranie balíčka, vďaka čomu je káva chránená pred zvetrávaním, a tak zostane dlhšie čerstvá.